আল-উইশাহ ফি ফাওয়াইদ আল-নিকাহ

আল-উইশাহ ফি ফাওয়াঈদ আল-নিকাহ (, অর্থ: বিবাহের উপকারিতায় অলঙ্কৃত কোমরবন্ধ) হলো ১৫শ শতাব্দীর শেষভাগে মিশরীয় মুসলিম পণ্ডিত জালালুদ্দীন সুয়ুতী কর্তৃক রচিত যৌনবিজ্ঞান এবং যৌন শিক্ষা বিষয়ক একটি আরবি সাহিত্যকর্ম। এটিকে ১০ম শতাব্দীর বাগদাদ থেকে উদ্ভূত ইসলামি দৃষ্টিভঙ্গিতে রচিত যৌন ও বিবাহ বিষয়ক নির্দেশিকাগুলোর মধ্যে শ্রেষ্ঠ কাজ হিসেবে গণ্য করা হয়। এটি যৌনতা বিষয়ে সুয়ুতীর লেখা বেশ কয়েকটি গ্রন্থের একটি; তার অন্যান্য কাজের মধ্যে রয়েছে নাওয়াদির আল-আইক ফি মারিফাত আল-নাইক, নুজহাত আল-মুতাম্মিল, এবং শাকায়িক আল-উতরুনজ ফি রাকায়িক আল-গুনজ।

 নাম 
এর আরবি শিরোনাম আল-উইশাহ ফি ফাওয়াঈদ আল-নিকাহ ()-এর সাধারণ অনুবাদ হলো "বিবাহের উপকারিতায় অলঙ্কৃত কোমরবন্ধ"। আরবি সাহিত্যে 'উইশাহ' এবং 'নিকাহ' শব্দ দুটির ব্যবহার ছন্দময় গদ্য বা সাজ-এর একটি উদাহরণ। এই নামের মূল শব্দটি হলো নিকাহ, যা মূলত ইসলামি বিবাহ বন্ধনকে বোঝায়; অন্যদিকে এর কাব্যিক জোড়া 'উইশাহ' শব্দটি কোমরবন্ধ বা অলঙ্কৃত বেল্টের পাশাপাশি হিজাব এবং রূপক অর্থে যেকোনো বন্ধন বোঝাতে ব্যবহৃত হয়। সুইডিশ মধ্যযুগ বিশেষজ্ঞ পারনিলা মিরেন মনে করেন, সুয়ুতী এই শিরোনামের মাধ্যমে এটি স্পষ্ট করতে চেয়েছেন যে আল-উইশাহ গ্রন্থটি কেবল ইসলামি আইন এবং ঐতিহ্যের মধ্যে সীমাবদ্ধ, যা সাধারণ যৌন আনন্দ বা সম্পর্কের বাইরে। আরবিতে বইটির নামের শুরুতে কখনও কখনও 'কিতাব' শব্দটিও যোগ করা হয়, যেমন কিতাব আল-উইশাহ ফি ফাওয়াঈদ আল-নিকাহ। ১৯শ শতাব্দীতে পর্যটক রিচার্ড ফ্রান্সিস বার্টন বইটির নাম ইংরেজিতে বেশ মুক্তভাবে অনুবাদ করেছিলেন।

 রচনাশৈলী 
১৫শ শতাব্দীর কোনো এক সময়ে আল-সুয়ুতী () এটি রচনা করেন। এটি ইসলামি পাঠকদের উপযোগী করে তৈরি করা যৌন ও বিবাহ বিষয়ক নির্দেশিকা তৈরির একটি দীর্ঘ ঐতিহ্যের ধারাবাহিকতা ছিল। এই সাহিত্যধারাটি ১০ম শতাব্দীর বাগদাদে গ্রিক, ফার্সি এবং ভারতীয় চিকিৎসা ও যৌনতত্ত্ব বিষয়ক কাজের অনুবাদের প্রভাবে শুরু হয়েছিল। ইসলামে যৌন আচরণ এবং বাধ্যবাধকতার নারী সংশ্লিষ্ট দিকগুলো সুয়ুতীর শাকায়িক আল-উতরুনজ এবং নুজহাত আল-মুতাম্মিল গ্রন্থে আরও বিস্তারিতভাবে আলোচনা করা হয়েছে।

পেরনিলা মাইরনের মতে, আল-উইশাহ-তে আস-সুয়ূতি "প্রাচীনতম কামশাস্ত্রীয় ঐতিহ্যকে ইসলামী বিজ্ঞানসমূহের সাথে সঙ্গতিপূর্ণ করে তোলার চেষ্টা করেছেন", যার ফলস্বরূপ তৈরি হয়েছে "মুসলমানদের—বিশেষত পুরুষদের, তবে কিছু মাত্রায় নারীদের জন্যও—অনুমোদিত যৌন সুখসমূহের একটি সুবিস্তৃত অনুসন্ধান"। মাইরন উল্লেখ করেন যে, পূর্ববর্তী লেখকদের তুলনায় আস-সুয়ূতি পূর্ববর্তী রচনাগুলিকে ধারাবাহিকভাবে সঙ্গতিপূর্ণ করে তুলতে বেশি সফল হয়েছেন। ইসলামে যৌন আচরণ ও দায়িত্বসমূহের নারীসুলব দিকগুলো আরও বিশদভাবে আলোচিত হয়েছে আস-সুয়ুতির শাকায়িক আল-উতরুনজ ও নুজহাত আল-মুতাঅম্মিল গ্রন্থদ্বয়ে, যেগুলো তাদের উৎসের দিক থেকে আল-উইশাহ-র সাথে সাদৃশ্যপূর্ণ।

এই গ্রন্থটি সংকলনের ক্ষেত্রে সুয়ুতী মূলত একজন সংকলক হিসেবে কাজ করেছেন; তিনি আগের কাজগুলো থেকে হাদিস এবং ঐতিহাসিক কিচ্ছা-কাহিনী সাজিয়েছেন এবং নিজস্ব মন্তব্য খুব সামান্যই যোগ করেছেন। তবে বৈবাহিক যৌনতা, আদর্শ পুরুষত্ব এবং আদর্শ নারীত্বের মতো প্রধান থিমগুলোর বিন্যাসের ক্ষেত্রে মিরনে লক্ষ্য করেছেন যে, সুয়ুতীর "যৌন ঐতিহ্যের নির্দিষ্ট অংশগুলোর ওপর আলোকপাত এবং সংমিশ্রণ বেশ অনন্য"। 

মূলত, আল-উইশাহ যৌন নির্দেশিকা ঐতিহ্যের দুটি গুরুত্বপূর্ণ কিন্তু সম্পূর্ণ বিপরীতধর্মী রচনার তথ্যের সমন্বয় ঘটিয়েছে: দশম শতাব্দীর এনসাইক্লোপিডিয়া অব প্লেজার এবং চতুর্দশ শতাব্দীর তুহফাত আল-আরুস ওয়া নুজহাত আল-নুফুস (বা মুতাত আল-নুফুস)। এনসাইক্লোপিডিয়া অব প্লেজার ছিল ভারতীয় কামশাস্ত্র দ্বারা প্রবলভাবে প্রভাবিত একটি "বেশ উদার যৌনমনস্ক" রচনা, যা শিয়া মতাদর্শী লেখক আলী ইবনে নসর আল-কাতিব রচনা করেছিলেন; অন্যটি, অর্থাৎ তুহফাত আল-আরুস ছিল সুন্নি হাফসিদ খিলাফতের কর্মকর্তা আবদুল্লাহ আল-তিজানির হাদিসের উপর ভিত্তি করে রচিত একটি অধিকতর ঐতিহ্যবাহী ইসলামি বিবাহ নির্দেশিকা।

এই দুটি বিপরীতধর্মী কিন্তু প্রাসঙ্গিক উৎস গ্রন্থের সংমিশ্রণ হিসেবে আল-উিশাহ রচিত হয়েছিল। এই গ্রন্থে প্রায়শই উদ্ধৃত আরেকটি উৎস হলো চতুর্দশ শতাব্দীর ইয়েমেনি লেখক আহমদ ইবনে ফালিতাহ রচিত রুশদ আল-লাবিব ইলা মুআশারাত আল-হাবিব।

 বিষয়বস্তু 
বইটির কিছু উৎস উপাদানে কামোদ্দীপক বর্ণনা থাকলেও, বিশেষত জওয়ামি আল-লাজ্জাহ,আল-উইশাহ মূলত ইসলামি আইন ও ঐতিহ্যের প্রেক্ষাপটে যৌনতা নিয়ে আলোচনা করে, যা কেবল সাধারণ যৌনতৃপ্তির উদ্দেশ্যে নয়। এটি সমসাময়িক যুগে অবৈধ হিসেবে বিবেচিত সমকামিতা বা অন্য কোনো সম্পর্ক বা কার্যকলাপের উল্লেখ বর্জন করেছে।

বইটি সাতটি খণ্ডে বিভক্ত, যার মধ্যে রয়েছে হাদিস ও আইনি বিবরণ, যৌন শব্দভান্ডার, লঘুকাহিনি ও ঐতিহাসিক প্রতিবেদন, শারীরস্থান, চিকিৎসা এবং স্বয়ং সহবাসের বিষয়াবলী। শারীরস্থান অধ্যায়ে গ্যালেনের উদ্ভাবিত ধারণা অন্তর্ভুক্ত রয়েছে, যেমন জরায়ু হলো একটি উল্টানো অণ্ডকোষ, অন্যদিকে চিকিৎসা অধ্যায়ের বেশিরভাগ অংশ আবু বকর আল-রাযির যৌন চিকিৎসা বিষয়ক বই কিতাব আল-বাহ থেকে হুবহু উদ্ধৃত করা হয়েছে।

আল-উইশাহ-এর মূলসুর হলো যৌনতা আল্লাহর পক্ষ থেকে একটি উপহার; এটি এমন একটি অনুভূতি যা "প্রাক-আধুনিক আরব-ইসলামি যৌন নির্দেশিকাগুলোর প্রায় সবকটিতেই" দেখা যায়। 'আদর্শ পুরুষত্ব' অন্বেষণে আল-সুয়ুতি পরামর্শ দেন যে শ্রেষ্ঠ পুরুষ হলেন "তিনি যার (যৌন) ক্ষমতা সবচেয়ে বেশি" অন্যদিকে 'আদর্শ নারীত্ব' অন্বেষণে তিনি বৈবাহিক আনুগত্যের ওপর জোর দেন এবং পরামর্শ দেন যে শ্রেষ্ঠ নারী হলেন তিনি যিনি "একইসাথে সতী এবং কামুক"।

মাইরেন লিখেছেন যে, আল-সুয়ুতি নারীদের একটি "জটিল এবং অস্পষ্ট" দৃষ্টিভঙ্গি উপস্থাপন করেছেন যা আব্বাসীয় যৌনসাহিত্যে নারীদের কামাতুর চিত্রায়নের সাথে হাদিস ঐতিহ্যের ওপর ভিত্তি করে ইসলামি নির্দেশিকাগুলোর আদর্শ নারীর মিলন ঘটানোর চেষ্টা করে; যেখানে আল-গাজ্জালি এবং আল-তিজানি উভয়কেই এই কাজের প্রধান কর্তৃপক্ষ হিসেবে উপস্থাপন করা হয়েছে।

 সংস্করণ 
আল-উইশাহ-এর প্রাচীনতম সংস্করণগুলোর মধ্যে একটি হলো লালা ইসমাইল ৫৭৭ পাণ্ডুলিপি, যা ১৫৬৫-১৫৬৬ সালের। প্যারিসের ফরাসি জাতীয় গ্রন্থাগারে আরাবে ৩০৬৬ এবং আরাবে ৩০৬৭ নামে দুটিArabe 3066; Arabe 3067 এবং রিয়াদের কিং সৌদ বিশ্ববিদ্যালয়ে কেএসইউ ৭৯৭ নামে একটি কপি সংরক্ষিত আছে।

২০০১ সালে সিরিয়ার দামেস্ক থেকে দার আল-কিতাব আল-আরাবি প্রকাশনী এর একটি আধুনিক আরবি সংস্করণ প্রকাশ করে। এটি আরবি যৌনতত্ত্বের নয়টি উল্লেখযোগ্য গ্রন্থের ধারাবাহিক আদাব আল-জিনস ইনদাল আরব (আরবদের যৌন সাহিত্য)-এর অংশ হিসেবে প্রকাশিত হয়েছিল। এটি কোন মূল পাণ্ডুলিপি থেকে নেওয়া হয়েছে, তা পরিষ্কার নয়।

 উত্তরাধিকার 
আল-সুয়ুতি পূর্ববর্তী যৌনবিজ্ঞান (ইলম আল-বাহ)-এর একটি "নতুন ও আধুনিক সংস্করণ" প্রদান করেছেন এবং এটিকে যৌনতা সম্পর্কিত ইসলামি দৃষ্টিভঙ্গির সাথে সমন্বয় করেছেন বলে মনে করা হয়, যা "বিশ্বাসীদের জন্য বৈধ সীমার মধ্যে যৌন সুখের এক বিস্তৃত পরিসর উন্মুক্ত করেছে"। মাইরেন এটিকে আরবি ভাষায় রচিত ইসলামি যৌন ও বিবাহ বিষয়ক নির্দেশিকাগুলোর "সর্বোচ্চ শিখর" হিসেবে অভিহিত করেছেন। যদিও দশম শতাব্দীর বাগদাদে এই ধরণের নির্দেশিকা রচনা শুরু হয়েছিল এবং আল-সুয়ুতির মৃত্যুর পরেও তা লেখা অব্যাহত ছিল, কিন্তু আল-উইশাহ-এর মতো আরব কামজ ঐতিহ্য এবং ইসলামি ঐতিহ্যের বিশাল ভাণ্ডার থেকে অন্য কেউ তথ্য সংগ্রহ করেনি।

 তথ্যসূত্র 
 উদ্ধৃতি 

 উৎস 







বিষয়শ্রেণী:জালালুদ্দীন সুয়ুতীর বই
বিষয়শ্রেণী:মধ্যযুগীয় আরবি সাহিত্য